wannaphong/clean_thaiwikipedia huggingface dataset:
# สามเหลี่ยมทองคำ
สามเหลี่ยมทองคำ หรือ สามเหลี่ยมทอง หรือ โกลเดินไทรแองเกิล  อาจหมายถึง:

สถานที่
ทวีปเอเชีย
 สามเหลี่ยมทองคำ (เอเชียตะวันออกเฉียงใต้)
 สามเหลี่ยมทองคำ (แม่น้ำแยงซี) ในประเทศจีน
 สามเหลี่ยมทองคำ (ประเทศอินเดีย) หมายถึงเมืองท่องเที่ยวหลัก เดลี อาครา และชัยปุระ
 สามเหลี่ยมทองคำจาการ์ตา ย่านธุรกิจของเมือง
 สามเหลี่ยมทองคำ (กัวลาลัมเปอร์)
 สามเหลี่ยมทองคำหมิ่นหนาน ในมณฑลฝูเจี้ยน
 มณฑลเหลียวหนิง หรือชื่อเล่น "สามเหลี่ยมทองคำ" ในจีนตะวันออกเฉียงเหนือ

ทวีปยุโรป
 สามเหลี่ยมทองคำ (อัลการ์เว) ประเทศโปรตุเกส
 สามเหลี่ยมทองคำ (ประเทศฟินแลนด์)
 สามเหลี่ยมทองคำศิลปะ พิพิธภัณฑ์หลักสามแห่งในมาดริด ประเทศสเปน

สหราชอาณาจักร
 สามเหลี่ยมทองคำ (เชเชอร์)
 สามเหลี่ยมทองคำ ใน Epping Forest district ระหส่าง Chigwell, Loughton และ Buckhurst Hill ในเอสเซกซ์
 สามเหลี่ยมทองคำ (นอริช)
 สามเหลี่ยมทองคำ (ยอร์คเชอร์)
 สามเหลี่ยมทองคำ (มหาวิทยาลัย) มหาวิทยาลัยชั้นนำด้านการวิจัยในสหราชอาณาจักร

อเมริกาเหนือ

แคนาดา
 โกลเดินไทรแองเกิล (ประเทศแคนาดา)
 โกลเดินไทรแองเกิล (ออตตาวา)

เม็กซิโก
 สามเหลี่ยมทองคำ ในเม็กซิกันตะวันตกเฉียงเหนือ พื้นที่ของซินาลัวคาร์เต็ล

สหรัฐ
 โกลเดินไทรแองเกิล (ภูเขาร็อกกี)
 โกลเดินไทรแองเกิล (แคลิฟอร์เนีย)
 โกลเดินไทรแองเกิล ย่านธุรกิจกลางของเบเวอร์ลีฮิลส์
 โกลเดินไทรแองเกิล (ซานดิเอโก)
 โกลเดินไทรแองเกิลในซาราโทกา
 โกลเดินไทรแองเกิล (เดนเวอร์)
 โกลเดินไทรแองเกิล (เคนทักกี)
 โกลเดินไทรแองเกิล (แมสซาชูเซตส์)
 โกลเดินไทรแองเกิล (มิสซิสซิปปี)
 ท่าอากาศยานท้องถิ่นโกลเดินไทรแองเกิล
 โกลเดินไทรแองเกิล (นิวเจอร์ซี)
 โกลเดินไทรแองเกิล (นิวแฮมป์เชียร์)
 โกลเดินไทรแองเกิล (พิตสเบอร์ก)
 โกลเดินไทรแองเกิล (เท็กซัส)
 โกลเดินไทรแองเกิล (วอชิงตันดีซี)
 โกลเดินไทรแองเกิล (วิสคอนซิล)

ออสเตรเลีย
 โกลเดินไทรแองเกิล ชื่อเล่นของ บริสเบนซีบีดี
 โกลเดินไทรแองเกิล (นิวเซาธ์เวลส์)

ศิลปะและบันเทิง
 โกลเดินไทรแองเกิลส์ อีกชื่อหนึ่งของ Triforce ในจักรวาลของวิดีโอเกม The Legend of Zelda
 "โกลเดินไทรแองเกิล" เพลงโดย Jolin Tsai ในอัลบัมปี Agent J ปี 2007
 "โกลเดินไทรแองเกิล" คอนในซีรีส์โทรทัศน์ MacGyver

ความหมายอื่น
 สามเหลี่ยมทองคำ (องค์ประกอบ)
 สามเหลี่ยมทองคำ (คณิตศาสตร์)
 สามเหลี่ยมทองคำของ Kimberling ส่วนขยายของ Clark Kimberling
 โกลเดินไทรแองเกิล (รถไฟ) ของการรถไฟเพนซิลเวเนีย
 โกลเดินไทรแองเกิล ชื่อเรียกความถี่ของการขนส่งทางรางโดย PATrain
# การฉีก
การฉีก คือการทำลายวัสดุออกเป็นชิ้น ๆ โดยใช้แรงโดยไม่ใช้เครื่องมือตัด รอยฉีกในกระดาษ, ผ้า, หรือวัตถุอื่น ๆ ที่คล้ายกัน อาจเป็นผลจากความพยายามโดยเจตนาด้วยมือเปล่าหรือเป็นอุบัติเหตุ แตกต่างจากการตัดซึ่งมักจะเป็นเส้นตรงหรือมีแบบแผนที่ควบคุมด้วยเครื่องมือเช่น กรรไกร รอยฉีกมักจะไม่เรียบและส่วนใหญ่มักไม่ได้วางแผนไว้ ยกเว้นการฉีกตามเส้นประ เช่นที่พบในม้วนกระดาษชำระหรือกระดาษเช็ดมือ ซึ่งถูกตัดบางส่วนมาก่อนแล้วทำให้การฉีกจะได้เส้นตรง

วัสดุต่าง ๆ มีความเปราะบางต่อการฉีกแตกต่างกัน วัสดุบางชนิดอาจทนทานต่อการฉีกเมื่ออยู่ในรูปแบบสมบูรณ์ แต่เมื่อมีการตัดหรือฉีกเล็กน้อย วัสดุนั้นจะถูกทำให้เสียหาย และความพยายามในการฉีกต่อเนื่องตามเส้นนั้นจะใช้แรงน้อยลง

วัสดุสามารถถูกวัดคุณสมบัติต้านทานการฉีกได้ด้วยวิธีทดสอบมาตรฐาน มีมาตรฐานหลายแบบที่ใช้ทั่วโลก ตัวแปรที่มีผลต่อความแข็งแรงในการฉีกได้แก่ รูปทรงของชิ้นทดสอบ, ความเร็วในการยืด, และอุณหภูมิ
# การแบ่งแถบสี
thumb|right|418px|ภาพประกอบการแบ่งแถบสี ใช้เพียง 3 บิตสำหรับช่องสีแดงในภาพสองภาพทางซ้าย 8 บิตในภาพทางขวา

การแบ่งแถบสี (Colour banding) ที่ละเอียดอ่อนของ การโปสเตอร์ไรเซชัน ในภาพดิจิตอล ซึ่งเกิดจากการที่สีของแต่ละพิกเซลถูกปัดเศษไปยังระดับสีดิจิตอลที่ใกล้ที่สุด แม้ว่าการโปสเตอร์ไรเซชัน มักจะทำขึ้นเพื่อสร้างเอฟเฟกต์ทางศิลปะ แต่การแบ่งแถบสีกลับเป็นสิ่งที่ไม่พึงประสงค์ ในโหมดสี 24 บิต 8 บิตต่อช่องสัญญาณมักถือว่าเพียงพอสำหรับการเรนเดอร์ภาพใน Rec. 709 หรือ sRGB อย่างไรก็ตาม ดวงตาสามารถมองเห็นความแตกต่างระหว่างระดับสีได้ โดยเฉพาะเมื่อมีขอบที่คมชัดระหว่างพื้นที่ขนาดใหญ่สองพื้นที่ของระดับสีที่อยู่ติดกัน ซึ่งจะเกิดขึ้นกับการไล่ระดับ แบบค่อยเป็นค่อยไป (เช่น พระอาทิตย์ตก พระอาทิตย์ขึ้น หรือท้องฟ้าสีคราม) และเมื่อเบลอภาพในปริมาณมาก 

การแบ่งแถบสีจะสังเกตเห็นได้ชัดเจนมากขึ้นเมื่อมีจำนวน บิตต่อพิกเซล (BPP) น้อยกว่า ที่ 16–256 สี (4–8 BPP) ซึ่งมีเฉดสีน้อยกว่าและมีความแตกต่างระหว่างสีที่มากขึ้น

วิธีแก้ไขที่เป็นไปได้ได้แก่ การสั่นแบบกระจาย มาใช้และการเพิ่มจำนวนบิตต่อช่องสี

เนื่องจากการแบ่งแถบเกิดจากข้อจำกัดในการนำสนอภาพ การทำภาพ เบลอ ไม่ได้ช่วยแก้ไขปัญหานี้
# การตัด
thumb|upright=1.35|เครื่องตัดกระจก แสดงล้อเหล็กกล้าแข็ง (ซ้ายสุด), ร่องสำหรับหักกระจก, และลูกบอล (ที่ปลายด้ามจับ) สำหรับเคาะ
การตัด คือการแยกหรือเปิดวัตถุทางกายภาพออกเป็นสองส่วนหรือมากกว่านั้น โดยการใช้แรงที่มีทิศทางที่เฉียบคม

เครื่องมือที่ใช้ในการตัดอย่างแพร่หลาย ได้แก่ มีด และ เลื่อย หรือในทางการแพทย์และวิทยาศาสตร์ใช้ มีดผ่าตัด และ เครื่องตัดละเอียด อย่างไรก็ตาม วัตถุที่มีความคมเพียงพอก็สามารถใช้ในการตัดได้ หากมีความแข็งมากกว่าวัตถุที่ถูกตัดและถูกใช้ด้วยแรงที่เพียงพอ แม้แต่ของเหลวก็สามารถใช้ในการตัดได้เมื่อถูกใช้ด้วยแรงที่เพียงพอ (ดู เครื่องตัดด้วยน้ำ).

การตัดเป็นปรากฏการณ์ของการอัดตัวและการเฉือน และจะเกิดขึ้นก็ต่อเมื่อความเค้นทั้งหมดที่เกิดจากเครื่องมือตัดเกินกว่าความแข็งแรงของวัสดุของวัตถุที่ถูกตัด สมการง่ายที่สุดที่ใช้ได้คือ:

 หรือ 

ความเค้นที่เกิดจากเครื่องมือตัดเป็นสัดส่วนโดยตรงกับแรงที่ใช้และเป็นสัดส่วนผกผันกับพื้นที่สัมผัส ดังนั้น พื้นที่ยิ่งน้อย (เช่น คมมีดที่คมกว่า) จะต้องการแรงในการตัดที่น้อยลง มักจะเห็นว่าขอบมีดที่ใช้ในการตัดวัสดุนุ่มจะบางกว่าและขอบมีดที่ใช้ตัดวัสดุแข็งจะหนากว่า การเปลี่ยนแปลงนี้เห็นได้จาก มีดครัว ไปจนถึง ขวาน ซึ่งเป็นการปรับสมดุลระหว่างการตัดง่ายของใบมีดบางและความแข็งแรงและความทนทานของขอบมีดที่หนาขึ้น

 การตัดโลหะ 
การตัดเป็นแกนหลักของการผลิตมาตลอดประวัติศาสตร์ สำหรับโลหะมีวิธีการต่าง ๆ มากมายที่ใช้และสามารถแบ่งกลุ่มตามปรากฏการณ์ทางกายภาพที่ใช้ การตัดโลหะเป็นกระบวนการผลิตชิ้นงานโดยการกำจัดวัสดุที่ไม่ต้องการออกจากก้อนโลหะในรูปแบบของเศษโลหะ
 การสร้างเศษโลหะ (กระบวนการกำจัดวัสดุ) – การเลื่อย, การเจาะ, การกัด, การกลึง เป็นต้น
 การเฉือน – การเจาะ, การปั๊ม, การตัดด้วยกรรไกร, การตัดแบบ Blanking
 การขัด – การเจียร, การขัดละเอียด, การขัดเงา, การตัดด้วยน้ำ
 ความร้อน – การตัดด้วยเปลวไฟ, การตัดด้วยพลาสม่า, การตัดด้วยเลเซอร์
 อิเล็กโทรเคมิคอล – การกัดกรด, การตัดด้วยกระแสไฟฟ้า (EDM), การตัดด้วยอิเล็กโทรเคมิคอล (ECM)

ทุกวิธีมีข้อจำกัดในเรื่องความแม่นยำ, ต้นทุน, และผลกระทบต่อวัสดุ ตัวอย่างเช่น ความร้อนอาจทำลายคุณภาพของโลหะที่ผ่านการอบความร้อน และการตัดด้วยเลเซอร์ไม่เหมาะสมสำหรับวัสดุที่สะท้อนแสงสูง เช่น อะลูมิเนียม การตัดโลหะแผ่นด้วยเลเซอร์ทำให้เกิดชิ้นส่วนแบนและแกะสลักส่วนต่าง ๆ จากการออกแบบที่ซับซ้อนหรือเรียบง่าย โดยใช้วิธีนี้แทนการตัดแบบอื่น ๆ เนื่องจากกระบวนการที่รวดเร็วและความสามารถในการปรับแต่งได้
# วิญญาณคร่ำครวญอยากวางมือแล้ว
เป็นไลต์โนเวลญี่ปุ่นที่เขียนโดยสึกิคาเงะและวาดภาพประกอบโดยชิโกะ เริ่มตีพิมพ์เป็นตอนในรูปแบบเว็บโนเวลที่เว็บไซต์โชเซ็ตสึกะ นิ นาโรในเดือนมกราคม พ.ศ. 2561 ต่อมาได้รับการตีพิมพ์โดยไมโคร แม็กกาซีน และได้เริ่มตีพิมพ์ภายใต้สำนักพิมพ์ไลต์โนเวล GC Novels ในเดือนสิงหาคม พ.ศ. 2561 มังงะที่วาดภาพประกอบโดยไร เฮบิโนะ เริ่มลงตีพิมพ์เป็นตอนในเว็บไซต์มังงะ ComicWalker ของคาโดกาวะ ในเดือนเมษายน พ.ศ. 2562 อนิเมะซีรีส์ทางโทรทัศน์ที่ผลิตโดยสตูดิโอซีโร-จี ออกอากาศตั้งแต่เดือนตุลาคมจนถึงเดือนธันวาคม พ.ศ. 2567 ฤดูกาลที่สองมีกำหนดออกอากาศในเดือนตุลาคม พ.ศ. 2568

 ตัวละคร 

 สื่อ 
 ไลต์โนเวล 
วิญญาณคร่ำครวญอยากวางมือแล้ว ～วิธีปั้นปาร์ตี้สุดแกร่งโดยฮันเตอร์สุดอ่อน～ เขียนโดยสึกิคาเงะ ได้เริ่มตีพิมพ์บนเว็บไซต์โชเซ็ตสึกะ นิ นาโร เมื่อวันที่ 27 มกราคม พ.ศ. 2561 ต่อมาไมโคร แม็กกาซีนได้นำมาตีพิมพ์และออกจำหน่ายพร้อมภาพประกอบโดยชิโกะ ภายใต้สำนักพิมพ์ไลต์โนเวล GC Novels เมื่อวันที่ 30 สิงหาคม พ.ศ  2561 มีการตีพิมพ์ไปแล้วเป็นจำนวน 12 เล่มที่วางจำหน่าย ณ เดือนกันยายน พ.ศ. 2567

 มังงะ 
มังงะที่วาดภาพประกอบโดยไร เฮบิโนะ เริ่มลงตีพิมพ์เป็นตอนในเว็บไซต์มังงะ ComicWalker ของคาโดกาวะ เมื่อวันที่ 27 เมษายน พ.ศ. 2562 ตอนต่าง ๆ ของมังงะได้ถูกรวบรวมตีพิมพ์โดยแอสกีมีเดียเวิร์กส์ ได้ตีพิมพ์ไปแล้วเป็นจำนวน 10 เล่ม ณ เดือนกันยายน พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 21 พฤษภาคม พ.ศ. 2568

 อนิเมะ 
มีการประกาศสร้างอนิเมะซีรีส์ทางโทรทัศน์เมื่อวันที่ 20 กุมภาพันธ์ พ.ศ. 2567 ซีรีส์เรื่องนี้ผลิตโดยสตูดิโอซีโร-จี และกำกับโดยมาซาฮิโระ ทาคาตะ โดยมีฮิเดกิ ชิราเนะเป็นผู้เขียนบทซีรีส์ ยูสุเกะ อิโซอุจิและชินโงะ ฟูจิซากิเป็นผู้ออกแบบตัวละคร และโรเฮย์ ซาตากะเป็นผู้แต่งเพลงประกอบ ออกอากาศตั้งแต่วันที่ 1 ตุลาคมจนถึงวันที่ 22 ธันวาคม พ.ศ. 2567 บนช่องโตเกียวเอ็มเอ็กซ์และเครือข่ายอื่น ๆ เพลงเปิดคือ  ขับร้องโดย Lezel ส่วนเพลงปิดคือ  ขับร้องโดย Pmarusama มิวส์ คอมมิวนิเคชันได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้

หลังจากออกอากาศฤดูกาลแรกครบ 13 ตอนแล้ว ได้มีการประกาศสร้างฤดูกาลที่สอง มีกำหนดการออกอากาศในเดือนตุลาคม พ.ศ. 2568

 รายชื่อตอน 

 หมายเหตุ
# ทะเลทรายซีเรีย
ทะเลทรายซีเรีย (Bādiyat Ash-Shām,) หรือรู้จักในชื่อ ทะเลทรายอาหรับเหนือ (North Arabian Desert) ทุ่งหญ้าสเตปป์จอร์แดน (Jordanian steppe) หรือ บาดิยา (Badiya) เป็นภูมิภาคแบบทะเลทราย กึ่งทะเลทราย และทุ่งหญ้าสเตปป์ ครอบคลุมพื้นที่ราว 500,000 ตารางกิโลเมตร (200,000 ตารางไมล์) ของเอเชียตะวันตกเฉียงใต้ ซึ่งรวมถึงพื้นที่ทางเหนือของประเทศซาอุดีอาระเบีย ตะวันออกของประเทศจอร์แดน และตะวันตกของประเทศอิรัก ประมาณร้อยละ 85 ของพื้นที่ของประเทศจอร์แดน และร้อยละ 55 ของประเทศซีเรีย ทางทิศใต้ติดและเป็นส่วนหนึ่งของทะเลทรายอาหรับ พื้นที่เป็นพื้นที่เปิด เต็มไปด้วยหินหรือกรวด ดาดกรวดทะเลทราย บางจุดมีธารวาดี
# ทะเลลิเบีย
ทะเลลิเบีย (;) เป็นส่วนหนึ่งของทะเลเมดิเตอร์เรเนียน ทางเหนือของชายฝังทวีปแอฟริกาซึ่งเป็นที่ตั้งของเมืองลิเบียโบราณ อย่างไซเรนิกาและมาร์มาริกา (ชายฝั่งที่ปัจจุบันคือลิเบียตะวันออกและอียิปต์ตะวันตก ระหว่างเมืองโทบรุก (Tobruk) และอะเล็กซานเดรีย)George Ripley and Charles Anderson Dana, The New American Cyclopaedia: A Popular Dictionary of General Knowledge, 1861, D. Appleton and Co. มีการเอ่ยชื่อนี้โดยนักภูมิศาสตร์โบราณเพื่ออธิบายถึงทะเลเมดิเตอร์เรเนียนทางใต้ แต่ชื่อนี้ก็มีใช้ในนักเขียนแนวท่องเที่ยวสมัยใหม่และนักเขียนแผนที่Crete Map, Eastern Crete Development Organization (2004) Fotis Serfas

ชายฝั่งทางใต้ของเกาะครีตเป็นขอบพื้นที่ของทะเลลิเบีย ซึ่งบริเวณนี้มีเมืองโบราณตั้งแต่ยุคสัมฤทธิ์ เช่นคอมมอส, ฮาเจียไทรอาดา และไพส์ทอส 

ทางตะวันออกของทะเลลิเบียคือ ทะเลลิแวนไทน์ ทางทิศเหนือคือทะเลไอโอเนียน และทางตะวันตกคือช่องแคบซิซิลี
# ธีรพงศ์ ศิลาชัย
ธีรพงศ์ ศิลาชัย (เกิด 19 พฤศจิกายน พ.ศ. 2546) เป็นนักยกน้ำหนักชายชาวไทยในรุ่น 61 กิโลกรัม เขาคว้าเหรียญเงินในการแข่งขันยกน้ำหนักรุ่น 61 กิโลกรัมชาย ในการแข่งขันกีฬาโอลิมปิกฤดูร้อน 2024 ที่ กรุงปารีส ฝรั่งเศส เขาได้รับการยกย่องว่าเป็นนักยกน้ำหนักชายคนแรกของไทยที่คว้าเหรียญเงินโอลิมปิก เขาคว้าเหรียญทองในการแข่งขันยกน้ำหนักชิงแชมป์โลก 2022

 อาชีพ 
ธีรพงศ์ ศิลาชัย เริ่มต้นเส้นทางการแข่งขันยกน้ำหนักระดับยุวชนครั้งแรกในรายการกีฬานักเรียนนักศึกษาแห่งประเทศไทย ครั้งที่ 39 ขุนด่านเกมส์ ที่จังหวัดนครนายก เมื่อปี 2561 โดยลงแข่งขันในรุ่นน้ำหนัก 50 กิโลกรัมชาย เขายกได้ 90 กิโลกรัมในท่าสแนทช์ และ 115 กิโลกรัมในท่าคลีนแอนด์เจิร์ก รวมน้ำหนักทั้งหมดที่ยกได้ 205 กิโลกรัม ทำให้เขาคว้าเหรียญทองในการแข่งขันครั้งนี้ไปครอง

ในขณะที่ยังเป็นนักยกน้ำหนักยุวชน ธีรพงศ์คว้าเหรียญทองในการแข่งขันชิงแชมป์ประเทศไทย เมื่อปี 2563 ณ จังหวัดนครสวรรค์ และปี 2564 ณ จังหวัดเชียงใหม่ ยกได้ 100 กิโลกรัมในท่าสแนทช์ และ 134 กิโลกรัมในท่าคลีนแอนด์เจิร์กรวม 234 กิโลกรัมในปี 2563 ทำลายสถิติประเทศไทยในท่าคลีนแอนด์เจิร์กและน้ำหนักรวม และยกได้ 106 กิโลกรัมในท่าสแนทช์และ 125 กิโลกรัมในท่าคลีนแอนด์เจิร์กรวม 231 กิโลกรัม ในปี 2564

ในปี พ.ศ. 2565 เขาได้เข้าร่วมการแข่งขันกีฬาแห่งชาติ ครั้งที่ 47 ในรุ่นน้ำหนัก 55 กิโลกรัม และสามารถคว้าได้ 3 เหรียญทอง (สแนทช์ คลีนแอนด์เจิร์ก และน้ำหนักรวม) และในปีเดียวกันที่การแข่งขันยกน้ำหนักชิงแชมป์โลก 2022 เขาคว้าเหรียญทองในรุ่นน้ำหนัก 55 กิโลกรัม โดยสามารถยกน้ำหนักรวมได้ 265 กิโลกรัม ซึ่งเป็นการทำลายสถิติโลกเยาวชนทั้งในท่าคลีนแอนด์เจิร์กที่ 148 กิโลกรัม และน้ำหนักรวมที่ 265 กิโลกรัม

ปีต่อมาธีรพงศ์ได้เลื่อนขึ้นไปแข่งขันในรุ่น 61 กิโลกรัมชาย ในการแข่งขันยกน้ำหนักชิงชนะเลิศแห่งเอเชีย 2023 ในทัวร์นาเมนต์นี้ เขาทำสถิติใหม่ในการยกน้ำหนักท่าคลีนแอนด์เจิร์กด้วยน้ำหนัก 167 กิโลกรัม และทำลายสถิติน้ำหนักรวมในการแข่งขันด้วยน้ำหนัก 299 กิโลกรัม คว้าเหรียญทองแดงมาครองได้สำเร็จ ถัดจากนั้นในโอลิมปิกฤดูร้อน 2024 เขาได้เข้าร่วมการแข่งขันยกน้ำหนัก รุ่น 61 กิโลกรัมชาย และคว้าเหรียญเงินมาครองได้สำเร็จ โดยยกได้ 303 กิโลกรัมน้อยกว่าหลี่ ฟาปิน เจ้าของเหรียญทอง 7 กิโลกรัม
# สโมสรฟุตบอลหญิงแมนเชสเตอร์ซิตี
สโมสรฟุตบอลหญิงแมนเชสเตอร์ซิตี้ (อังกฤษ: Manchester City Women's Football Club) เป็นสโมสรฟุตบอลหญิงจากแมนเชสเตอร์ เขตปริมณฑลเกรเตอร์แมนเชสเตอร์ ประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 1 ของฟุตบอลหญิงประเทศอังกฤษ

ประวัติ
การแข่งในช่วงต้น
ในเดือนพฤศจิกายน ค.ศ. 1988 สโมสรฟุตบอลหญิงแมนเชสเตอร์ซิตีได้ก่อตั้งขึ้น (อังกฤษ: Manchester City Ladies Football Club) ผลงานของนีล เมเธอร์ เจ้าหน้าที่ชุมชนแมนเชสเตอร์ ซิตี้ ซึ่งจะกลายเป็นผู้จัดการทีมคนแรกของทีม รวมถึงคนอื่นๆ อีกหลายคนที่เกี่ยวข้องกับโครงการชุมชนของสโมสร แมทช์แรกของทีมแมนเชสเตอร์ซิตีหญิงเป็นกระชับมิตรคู่กับ โอลดัม ในสนาม สนามเทียมของบาวน์ดารีพาร์ก ซึ่งซิตี้ชนะด้วย 4–1 
วีเมนส์ซูเปอร์ลีก
ปิรามิดฟุตบอลหญิงอังกฤษสั่นสะเทือนอีกครั้งในปี 2010 เมื่อวีเมนส์ซูเปอร์ลีกถูกสร้างขึ้นเพื่อเป็นการแข่งขันระดับสูงสุดครั้งใหม่เพื่อนั่งเหนือจุดสูงสุดของพรีเมียร์ลีกหญิง ทางFA ประกาศว่าการเข้าร่วมจะขึ้นอยู่กับการสมัครมากกว่าการเลื่อนตำแหน่ง และสมาชิกทุกคนของ WPL National Division บวกกับผู้ที่เข้าเส้นชัยสูงสุดสองอันดับแรกในสองลีกระดับภูมิภาคจะมีสิทธิ์ แมนเชสเตอร์ซิตีหญิง คงพลาดโอกาสนี้ 
แต่จะคว้าโอกาสต่อไปในการเข้าร่วม WSL ในอีกสามฤดูกาลต่อมาเมื่อขยายไปสู่ระบบลีก 2 ชั้นแบบ 18 ทีม - เมื่อถึงเวลานั้นสโมสรคว้าแชมป์นอร์เทิร์นดิวิชั่น
หลังจากเริ่มต้นฤดูกาล 2022–23 อย่างยากลำบากรวมถึงการพ่ายแพ้ครั้งแรกให้กับแอสตันวิลลาในนัดแรกของลีก แมนเชสเตอร์ซิตี้กลับมายืนหยัดอีกครั้งและได้รับชัยชนะมากพอที่จะจบอันดับสี่ในลีกปี 2022 โดยไม่สามารถเอาชนะ "บิ๊กโฟร์" อื่น ๆ ได้ (บิ๊กทรีและคู่แข่งที่ปรับปรุงใหม่แมนเชสเตอร์ยูไนเต็ด) ทีมต่างๆ ยังคงแข็งแกร่งและรักษาตำแหน่งไว้ท่ามกลางผู้ท้าชิงตำแหน่ง โดยมีรายงานว่าผู้เล่นใหม่ที่เซ็นสัญญาเข้ามานั้นเข้าขากันได้อย่างรวดเร็วอย่างน่าประหลาดใจแม้จะฟอร์มกลับมาได้ก็ตามหลังจากแมนเชสเตอร์ซิตี้เอาชนะเลสเตอร์ซิตี้ด้วยระยะห่างที่กว้างตามปกติในเดือนตุลาคม 2022
รายชื่อผู้เล่น
thumb|alt=|รูปภาพของทีมชุดใหญ่ของซิตีหญิงก่อนแข่งกับแซงค์ ปอลเทินในยูดับเบิลยูซีแอล วันที่ 4 ตุลาคม ค.ศ. 2017

ยืมตัว

อดีตผู้เล่น
100px|thumb|เอสมี มอร์แกน
  เทสซา วูลล์ลาร์ท
  เอลล่า ทูน
  เอสมี มอร์แกน
  จอร์เจีย สแตนเวย์
  อิซซี่ คริสเตียนเซน
  จิลล์ สกอตต์
  เคย์รา วอลช์
  ลูซี บรอนซ์
  สเตฟ โฮตัน 
  แคโรลีน เวียร์
  เจนนิเฟอร์ บีทที่
  ฟิลิปปา อังเกลดาล
  จานีน เบคกี้
  เดย์นา กัสเตยานอส
  นาเดีย นาดิม
  เฮย์ลีย์ ราโซ่
  อี กึมมิน

เกียรติประวัติ
ลีก
 วีเมนส์ซูเปอร์ลีก 
 แชมป์ชนะเลิศ: 2016
 รองชนะเลิศ: 2015, 2017, 2017–18, 2018–19, 2019–20, 2020–21, 2023–24
ถ้วยในประเทศ
 วีเมนส์เอฟเอคัพ
 แชมป์ชนะเลิศ: 2016–17, 2018–19, 2019–20
 รองชนะเลิศ: 2021–22

ม
ม
ม
ม
หญิง
# การถ่ายภาพด้วยการควบคุมการเคลื่อนไหว
การถ่ายภาพด้วยการควบคุมการเคลื่อนไหว (Motion control photography) เป็นเทคนิคที่ใช้ในทั้งการถ่ายภาพนิ่งและการถ่ายภาพเคลื่อนไหว ซึ่งช่วยให้สามารถควบคุมการเคลื่อนไหวของกล้องได้อย่างแม่นยำ และในบางกรณียังสามารถทำซ้ำการเคลื่อนไหวของกล้องได้อีกด้วย เทคนิคนี้ใช้เพื่ออำนวยความสะดวกในการถ่ายทำภาพพิเศษ (special effects) กระบวนการนี้อาจเกี่ยวข้องกับการถ่ายทำองค์ประกอบหลายๆ อย่างโดยใช้การเคลื่อนไหวของกล้องเดียวกัน แล้วทำการรวมองค์ประกอบเหล่านั้นเข้าด้วยกันเป็นภาพเดียวกัน อีกทั้งยังมีการใช้เทคนิคอื่นร่วมด้วย เช่น การใช้จอสีเขียว (chroma key) เพื่อช่วยในการรวมภาพ

นอกจากนี้ ระบบควบคุมการเคลื่อนไหวยังใช้ในการถ่ายภาพนิ่งด้วย โดยอาจจะรวมภาพหรือไม่ก็ได้ ตัวอย่างเช่น การถ่ายภาพด้วยการเปิดชัตเตอร์นาน (long exposure) ของยานพาหนะที่กำลังเคลื่อนที่ เทคโนโลยีคอมพิวเตอร์ในปัจจุบันช่วยให้การเคลื่อนไหวของกล้องที่โปรแกรมไว้สามารถปรับขนาดขึ้นหรือลงได้เพื่อให้เข้ากับองค์ประกอบที่มีขนาดต่างกัน การใช้เทคนิคนี้อย่างแพร่หลายรวมถึงการถ่ายทำด้วยโมเดลจำลอง (miniatures) ซึ่งอาจจะเป็นการรวมโมเดลจำลองหลายๆ ตัวหรือการรวมโมเดลจำลองกับองค์ประกอบขนาดเต็ม

กระบวนการนี้ยังใช้บ่อยเมื่อจำเป็นต้องทำซ้ำองค์ประกอบที่ไม่สามารถทำซ้ำได้ทางกายภาพ การควบคุมการเคลื่อนไหวเป็นวิธีหลักในการทำให้เห็นตัวละครหลายตัวที่แสดงโดยนักแสดงคนเดียวกันในฉากที่มีกล้องเคลื่อนที่ สำหรับเทคนิคนี้ กล้องจะถ่ายทำด้วยการเคลื่อนไหวแบบเดียวกันในตำแหน่งเดิมขณะที่นักแสดงแสดงบทบาทต่างๆ นอกจากนี้ยังอาจมีการถ่ายทำฉากว่าง (ไม่มีนักแสดงในฉาก) เพื่อให้ผู้รวมภาพมีการอ้างอิงว่าส่วนไหนของฉากที่แตกต่างกันในแต่ละครั้งการถ่ายทำ

ในภาพยนตร์สมัยใหม่ การถ่ายทำฉากอ้างอิงยังมีประโยชน์ในการปรับแต่งดิจิทัลของฉากหรือการเพิ่มองค์ประกอบดิจิทัล การถ่ายทำการทำซ้ำอย่างง่ายมักจะทำให้แต่ละ "สำเนา" ขององค์ประกอบอยู่ในส่วนหนึ่งของจอภาพ แต่การรวมภาพจะยากขึ้นเมื่อตัวละครที่ทำซ้ำมีการเคลื่อนไหวที่ตัดผ่านกัน อย่างไรก็ตาม เทคโนโลยีดิจิทัลทำให้การทำซ้ำนี้ง่ายขึ้น เทคนิคกล้องพื้นฐานบางอย่างยังคงใช้ร่วมกับเทคนิคนี้ เช่น การให้มือของตัวแสดงที่เป็นคู่แสดงเสมือนเข้ามาในฉากเพื่อโต้ตอบกับนักแสดงขณะที่แขนของตัวละครที่ทำซ้ำอยู่ห่างจากจอภาพ

เทคโนโลยีที่คล้ายคลึงกันในภาพยนตร์สมัยใหม่ยังช่วยให้กล้องบันทึกการเคลื่อนไหวที่แม่นยำระหว่างการถ่ายทำได้ เพื่อให้การเคลื่อนไหวสามารถทำซ้ำได้ด้วยคอมพิวเตอร์ในการสร้างองค์ประกอบที่สร้างด้วยคอมพิวเตอร์สำหรับฉากเดียวกัน
# โครมาคีย์
การคอมโพสิตด้วยโครมาคีย์ หรือการใช้กรีนสกรีน เป็นเทคนิคพิเศษในการสร้างภาพเคลื่อนไหวหรือภาพนิ่ง โดยการนำภาพหลาย ๆ ภาพมาซ้อนทับกัน เพื่อให้ได้ภาพใหม่ที่มีความซับซ้อนและน่าสนใจมากขึ้น โดยอาศัยการเลือกสีเป็นหลักในการแยกภาพแต่ละส่วนออกจากกัน

เทคนิคการใช้โครมาคีย์ถูกใช้ในการผลิตวิดีโอและการผลิตหลังการถ่ายทำ นอกจากนี้ยังถูกเรียกอีกชื่อหนึ่งว่า การใช้คีย์สี การซ้อนทับด้วยการแยกสี (CSO) หรือคำศัพท์เฉพาะสำหรับสีต่างๆ เช่น กรีนสกรีนหรือบลูสกรีน โดยพื้นหลังที่ใช้ในโครมาคีย์สามารถเป็นสีใดๆ ที่มีความสม่ำเสมอและแตกต่างกันชัดเจน แต่พื้นหลังสีเขียวและสีน้ำเงินถูกใช้มากที่สุด เพราะมีความแตกต่างมากที่สุดในด้านสีจากสีผิวของมนุษย์

หากส่วนใดของวัตถุที่ถูกถ่ายทำหรือถ่ายภาพมีสีเดียวกับพื้นหลัง ส่วนดังกล่าวจะถูกระบุผิดว่าเป็นส่วนหนึ่งของพื้นหลัง เทคนิคนี้ใช้บ่อยในการถ่ายทอดพยากรณ์อากาศ โดยที่ผู้รายงานข่าวยืนอยู่หน้าพื้นหลังสีเขียวหรือสีน้ำเงินขนาดใหญ่ และแผนที่พยากรณ์อากาศจะถูกเพิ่มลงไปในส่วนของภาพที่เป็นสีเขียวหรือสีน้ำเงิน หากผู้รายงานข่าวสวมเสื้อผ้าสีเขียวหรือสีน้ำเงิน เสื้อผ้าจะถูกแทนที่ด้วยวิดีโอพื้นหลัง

ในวงการบันเทิง เทคนิคนี้ถูกใช้บ่อยในการทำวิชวลเอฟเฟกต์ในภาพยนตร์และวิดีโอเกม บางครั้งอาจใช้การโรโตสโคปแทนกับวัตถุที่ไม่ได้อยู่หน้าจอเขียวหรือจอสีน้ำเงิน การติดตามการเคลื่อนไหวสามารถใช้ร่วมกับโครมาคีย์ได้ เช่นการเคลื่อนที่ของพื้นหลังตามการเคลื่อนที่ของวัตถุ
# ท่าอากาศยานรอล็อง กาโรส
ท่าอากาศยานเรอูว์นียง รอล็อง กาโรส   หรือชื่อเดิม ท่าอากาศยานฌีโย เป็นท่าอากาศยานหลักของเรอูว์นียง ประเทศฝรั่งเศส"Géographie ." Sainte-Marie. Retrieved on 7 October 2009. โดยตั้งอยู่ในแซ็งต์-มารี ห่างจากแซ็ง-เดอนีไปทางตะวันออก  ท่าอากาศยานตั้งชื่อตามรอล็อง กาโรส นักบินชาวฝรั่งเศสซึ่งเกิดและเติบโตในแซ็ง-เดอนี

รายละเอียดท่าอากาศยาน
thumb|ประตูทางออกขึ้นเครื่อง
thumb|อาคารผู้โดยสาร
ท่าอากาศยานรอล็อง กาโรสเป็นฐานการบินของแอโรสทราลและให้บริการผู้โดยสาร 2,293,042 คนในปี 2017 (มากกว่าปี 2016 ที่ 8.8%) แอโรสทราลยังมีสำนักงานใหญ่ในบริเวณท่าอากาศยานอีกด้วย"Legal notices." Air Austral. Retrieved on 7 9 September 2010. "Air Austral Anonymous company with executive board and supervisory board With a capital of 19 206 900€ Roland Garros Airport area 97438 Sainte Marie or BP 611 - 97472 Saint-Denis Cedex." ก่อนหน้านี้จนถึงปี 2004 แอร์บูร์บงได้มีสำนักงานใหญ่ในพื้นที่ท่าอากาศยานเช่นกัน"Contact." Air Bourbon. 19 June 2004. Retrieved on 10 July 2010. ท่าอากาศยานตั้งอยู่ที่ระดับความสูง 20 ม. (66 ฟุต) เหนือระดับน้ำทะเลปานกลาง มีทางวิ่งลาดยาง 2 เส้น: 12/30 ที่  และทางวิ่ง14/32 ที่ .

ท่าอากาศยานมีบริการเที่ยวบินภายในประเทศที่ยาวที่สุดสามเที่ยวบิน กล่าวคือ สู่ปารีส (ชาร์ล เดอ โกล และออร์ลี) และสู่มาร์แซย์

 รายชื่อสายการบิน 

 เส้นทางการบินที่ให้บริการในปัจจุบัน 
ณ เดือนสิงหาคม ค.ศ. 2024 ท่าอากาศยานรอล็อง กาโรสมีสายการบินที่ให้บริการเส้นทางดังนี้:

การคมนาคมที่เกี่ยวข้องกับท่าอากาศยาน
เดิมมีการออกแบบให้ระบบทางรถไฟเรอูว์นียงทรัมแทร็งจะเชื่อมต่อท่าอากาศยานเข้ากับเมืองหลวงแซ็ง-เดอนีและแซ็ง-โปลแต่ถูกยกเลิกในปี ค.ศ. 2013

ดูเพิ่ม
 ท่าอากาศยานปีแยร์ฟง
# ทรัมป์ ตำนานเผ่าดูดเลือด
ทรัมป์ ตำนานเผ่าดูดเลือด (TRUMP, สะกดด้วยตัวพิมพ์ใหญ่ทั้งหมด) เป็นละครเวทีญี่ปุ่นสร้างสรรค์โดยเคนอิจิ ซูเอมิตสึ เริ่มต้นจากการแสดงละครเวทีเรื่องแรกใน พ.ศ. 2552 และมีการจัดแสดงละคร เรื่องสั้น และคอนเสิร์ตอื่นๆ ตามมา ได้ดัดแปลงเป็นมังงะที่วาดโดยฮามากุริ ได้รับการตีพิมพ์เป็นตอนๆ ในนิตยสารมังงะแนวเซเน็งยัง เอซของคาโดกาวะโชเต็ง ตั้งแต่เดือนพฤศจิกายน พ.ศ. 2563 ถึงเดือนธันวาคม พ.ศ. 2566 โดยมีการรวบรวมตอนต่างๆ ตีพิมพ์เป็นเล่ม(ทังโกบง)รวมเป็นจำนวน 5 เล่ม อนิเมะซีรีส์ทางโทรทัศน์ที่ดัดแปลงโดยสตูดิโอเจซีสตาฟในชื่อเดลิโก เนิร์สเซอรี เริ่มออกอากาศตั้งแต่เดือนสิงหาคม พ.ศ. 2567

 ตัวละคร 

 สื่อ 
 มังงะ 
มังงะที่วาดภาพประกอบโดยฮามากุริ ได้รับการตีพิมพ์เป็นตอนในนิตยสารมังงะแนวเซเน็งยัง เอซของคาโดกาวะโชเต็ง ตั้งแต่วันที่ 4 พฤศจิกายน พ.ศ. 2563 จนถึงวันที่ 4 ธันวาคม พ.ศ. 2566 ตอนต่างๆ ได้รับการรวบรวมตีพิมพ์เป็นเล่ม(ทังโกบง)เป็นจำนวน 5 เล่ม ตั้งแต่เดือนมิถุนายน พ.ศ. 2564 จนถึงเดือนกุมภาพันธ์ พ.ศ. 2567 สำนักพิมพ์ฟินิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 13 ธันวาคม พ.ศ. 2567

มังงะภาคก่อนโดยนักวาดคนเดียวกันที่มีชื่อว่า Cocoon มีกำหนดเริ่มตีพิมพ์เป็นตอนในนิตยสารฉบับเดียวกันในไตรมาสที่ 2 พ.ศ. 2567 แต่ได้ถูกเลื่อนออกไปเนื่องจากปัญหาสุขภาพของ ฮามากุริ ต่อมาได้เริ่มลงพิมพ์เป็นตอนๆ ในวันที่ 4 กันยายน พ.ศ. 2567

 อนิเมะ 
ได้รับการประกาศดัดแปลงเป็นอนิเมะซีรีส์ทางโทรทัศน์ในชื่อ  เมื่อวันที่ 4 สิงหาคม 2566 อนิเมะเรื่องนี้ทำโดยสตูดิโอเจซีสตาฟและกำกับโดยฮิโรชิ นิชิคิโอริ เขียนบทโดยเคนอิจิ ซูเอมิตสึ ออกแบบตัวละครโดยโยโกะ อิโต้ โดยอิงจากการออกแบบต้นฉบับของโคยะ และเพลงประกอบแต่งโดยชุนสุเกะ วาดะ ซีรีส์นี้เดิมทีมีกำหนดออกอากาศในเดือนกรกฎาคม พ.ศ. 2567 แต่ต่อมาเกิดการล่าช้าเนื่องด้วย "สถานการณ์การผลิต" ได้ออกอากาศตั้งแต่วันที่ 8 สิงหาคมจนถึงวันที่ 28 พฤศจิกายน 2567 พ.ศ. 2567 ทางช่องโตเกียวเอ็มเอ็กซ์และช่องอื่นๆ เพลงเปิดคือ "Unfair" ขับร้องโดยมิกะ นากาชิมะ ส่วนเพลงปิดคือเพลง "Prayer" ขับร้องโดย Anonymouz ครันชีโรลได้รับลิขสิทธิ์ซีรีส์นี้ บิลิบิลิได้ประกาศอัพโหลดเรื่องนี้ในแอพของตนเองเมื่อวันที่ 4 สิงหาคม พ.ศ. 2567

 รายชื่อตอน
# สุรจนา คำเบ้า
สิบตรีหญิง สุรจนา คำเบ้า (เกิด 23 ธันวาคม พ.ศ. 2542) เป็นนักยกน้ำหนักหญิงชาวไทย เธอคว้าเหรียญทองแดงในการแข่งขันยกน้ำหนักรุ่น 49 กิโลกรัมหญิง ในการแข่งขันกีฬาโอลิมปิกฤดูร้อน ครั้งที่ 33ณ กรุงปารีส สาธารณรัฐฝรั่งเศส เธอได้รับรางวัลเหรียญทองในการแข่งขันรุ่น 49 กิโลกรัมหญิงในการแข่งขันยกน้ำหนักชิงแชมป์โลก 2021 ที่กรุงทาชเคนต์ สาธารณรัฐอุซเบกิสถาน

 อาชีพ 
ในปี 2560 สุรจนาได้เข้าร่วมการแข่งขันเอเชียนอินดอร์และมาร์เชียลอาตส์เกมส์ 2017 ที่อาชกาบัต ประเทศเติร์กเมนิสถาน ในรุ่นน้ำหนัก 53 กิโลกรัมหญิง แต่ไม่สามารถคว้าเหรียญใด ๆ ได้ โดยเธอจบในอันดับที่ 5

ในปี 2561 สุรจนาคว้า 3 เหรียญทองในการแข่งขันยกน้ำหนักเยาวชนชิงแชมป์โลก รุ่น 53 กิโลกรัมหญิง ที่กรุงทาชเคนต์ ประเทศอุซเบกิสถาน เธอยังคว้าเหรียญทองแดงในการแข่งขันยกน้ำหนัก รุ่น 53 กิโลกรัมหญิง ในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย

สุรจนาจบอันดับที่ 4 ในการแข่งขันยกน้ำหนักชิงแชมป์โลก 2023 รุ่น 49 กิโลกรัมหญิง ที่กรุงริยาด ประเทศซาอุดีอาระเบีย

เธอคว้าเหรียญทองแดงในการแข่งขันยกน้ำหนัก รุ่น 49 กิโลกรัมหญิง ในการแข่งขันโอลิมปิกฤดูร้อน 2024 ที่กรุงปารีส ประเทศฝรั่งเศส
# รายชื่อตึกระฟ้าระดับเมกะทอล
ต่อไปนี้เป็นรายชื่อตึกระฟ้าระดับเมกะทอล (Megatall) ซึ่งเป็นตึกระฟ้าที่มีความสูงอย่างน้อย 600 เมตร (ประมาณ 1,968 ฟุต) ถัดจากตึกระฟ้าระดับซูปเปอร์ทอล (Supertall) ที่มีความสูงระหว่าง 300 - 599 เมตร (984 - 1,965 ฟุต) ในเดือนสิงหาคม 2567 มีตึกเพียง 4 แห่งเท่านั้นที่มีความสูงในระดับเมกะทอล และมีตึกหนึ่งที่อยู่ระหว่างการก่อสร้างในปัจจุบันคือ ญิดดะฮ์ทาวเวอร์ ในซาอุดีอาระเบีย รวมทั้งมีตึกอีกหลายสิบแห่งที่อยู่ระหว่างการเสนอการก่อสร้าง โดยตึกทั้งหมดในรายการนี้มีความสูงมากกว่า 100 ชั้น 

ตึกระฟ้าระดับเมกะทอล
 อันดับ อาคาร รูปภาพ เมือง ประเทศ ความสูง จำนวนชั้น สร้างเสร็จ จุดชมวิว1บุรจญ์เคาะลีฟะฮ์ ดูไบ1632010Burj Khalifa – The Skyscraper Center2เมอร์เดกา 118 150pxกัวลาลัมเปอร์11820233เซี่ยงไฮ้ทาวเวอร์150pxเซี่ยงไฮ้1282015Shanghai Tower – The Skyscraper Center4อับรอญุลบัยต์ทาวเวอร์150pxมักกะฮ์1202012Makkah Royal Clock Tower – The Skyscraper Center

ตึกระฟ้าระดับเมกะทอลที่อยู่ระหว่างการก่อสร้างและเสนอ
 อาคาร เมือง ประเทศ ความสูง (เมตร) ชั้น สถานะSky Mile TowerTokyo421Proposedญิดดะฮ์ทาวเวอร์Jeddah167Under constructionBurj Mubarak Al KabirMadinat al-Hareer234Proposed Oblisco CapitaleNew Administrative Capital 210ProposedTradewinds SquareKuala Lumpur150ProposedUptown Dubai Tower 1Dubai146ProposedTower MKuala Lumpur145ProposedSignature Tower JakartaJakarta113Proposed

ดูเพิ่มเติม

รายชื่อตึกที่สูงที่สุดในโลก
รายชื่ออาคารที่สูงที่สุดในประเทศไทย
# จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดสมุทรสงคราม พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดสมุทรสงครามทั้งจังหวัด